கேள்வி: சாதியா காலித் ரீட்டி பற்றி தகவல் சொல்.
பதில்: சாதியா காலித் ரீட்டி (''Sadia Khalid Reeti'') என்பவர் வங்காளதேசத்தைச் சேர்ந்த திரைப்பட விமர்சகர் மற்றும் பத்திரிகையாளர் ஆவார். வங்காளதேசத்திலும் பன்னாட்டு அளவிலும் சினிமா விமர்சனத் துறையில் குரல் கொடுப்பவர்களில் ஒருவராக இவர் அங்கீகரிக்கப்படுகிறார். சாதியா காலித் ரீட்டி மதிப்புமிக்க கோல்டன் குளோப் விருது வாக்களிக்கும் உறுப்பினராக உள்ளார். சர்வதேச திரைப்பட விமர்சகர்கள் கூட்டமைப்பு நடுவர் மன்றத்தின் கீழ் கேன்சு திரைப்பட விழா உட்பட பல்வேறு சர்வதேச திரைப்பட விழாக்களில் நடுவர் உறுப்பினராகப் பணியாற்றியுள்ளார். சாதியா காலித் ரீட்டி தனது இளங்கலைப் படிப்பை வங்கதேசத்தின் இண்டிபெண்டண்ட்டு பல்கலைக்கழகத்தில் முடித்தார். இங்கு இவர் ஊடகம் மற்றும் தகவல் தொடர்புத் துறையில் இளங்கலைப் பட்டம் பெற்றார். பின்னர் ஐக்கிய அமெரிக்கா லாஸ் ஏஞ்சலஸ் நகரத்தில் உள்ள கலிபோர்னியா பல்கலைக்கழகம் (லாஸ் ஏஞ்சலஸ்) திரைக்கதை எழுதும் படிப்பைப் பயின்றார். இவர் பெர்லின் டேலண்ட்சு திட்டத்திலும் கலந்து கொண்டார்.